Trump hef sluiting van regering opPres. Trump in die Roostuin by die Withuis (25 Januarie 2019)(Foto: AP Photo/ Evan Vucci) Pres. Donald Trump van die Verenigde State van Amerika het ŉ ooreenkoms onderteken om die regering tydelik vir drie weke oop te maak ná die langste sluiting van die regering in die Amerikaanse geskiedenis. Die sluiting het gevolg toe Trump geëis het dat die kongres vir hom geld moet gee om ŉ muur tussen die VSA en Meksiko te bou voor federale agentskappe hul werk kan hervat. Hy het Vrydag in die Roostuin by die Withuis gesê die federale regering word tydelik tot 15 Februarie geopen. Hy sal weer probeer om finansiering te bekom vir die muur wat ŉ groot struikelblok veroorsaak tussen die Demokrate en die Republikeine. Die regering het op 22 Desember gesluit toe die Demokrate in die regering geweier het om die $5,7 miljard vir Trump se muur goed te keur. Die ooreenkoms wat hy Vrydag gesluit het, sluit nie enige geld in vir die muur nie.